Аҟәа, 14.00
Ахада Рауль Ҳаџьымба инапы аҵаиҩит ҧхынгәымза 11, 2015 шықәсзы иҟалаз аҧсабаратә рыцҳарақәа раҧыхреи аҧхасҭа иҟанаҵаз ашьақәыргылареи ирызку Акомиссиа аҧҵаразы адҵа.
Акомиссии аилазаара иалалеит:
Амқәаб А.А. – Аҧсны Аҳәынҭқарра аҧыза-министр – Акомиссиа ахантәаҩы;
Қәаранӡиа А.А. – Аҧсны Аҳәынҭқарра афинансқәа рминистр;
Кәыҵниа Л.К. – Аҷыдалкаатә ҭагылазаашьақәа рзы Аҧсны Аҳәынҭқарра аминистр; Ҳаразиа А.Р. – Аҟәа ақ. аусбарҭа ахада;
Аҩыӡба Б.Ш. - Аҟәа араион аусбарҭа ахада;
Басариа А.Г. - АУН «Амшынеиқәафымцамч» адиректор хада;
Лолуа Л.И. - АЕ «Аҧсныавтомҩа» адиректор хада;
Харчлаа М.М. - АН «Аҧсныаҿықәхьчара» адиректор хада.